Ne tunalku shuchit

Ne tunalku shuchit (Veranera u Bougainvillea) 
Veranera ka tiktukeytia tunalku shuchitlit. Flor de verano, veranera, papelillo, trinitaria u Santa Rita. Yaja imekayu. Yaja weya ka Abya Yala. Yaja achtu nesik tik ne Amazonia takutun, tik Brasil, Peru, Argentina wan Colombia. Yaja imiekawan tiktukeytia nawi horaj imiekawan ika yaja isuchit shuchikisa ka tiutak, intzalan nawi ka tiutak wan chikwey ka tayua.

Yaja itukey Bougainvillea ika ne Francia-chanej Louis Antoine de Bouganville kimawawasua ipanpa ne shuchit tik ne shiwit se shikipil chiknawi tzunti yey pual kashtul yey (1978), melka, an, tejemet tikmatit ka Jeanne Baret kimawawasuj ipanpa ne shuchit achtu.

 ¿Keman weya? 
Yaja weya yek itan ne tunal. Yaja nemi pal kipia wey tunal pal yaja yek shuchikisa. Ne tunalku shuchit nemi yek tik tutunik takutun, melka yaja mikik keman nemi sesek. Yaja tesu igustuj keman ne tal wey ajwik. Yaja kiselia yek ne ejekat, ne amikilis wan keman ne tal nemi puyek. 

 ¿ken itachishka? 
Yaja imekayu u kwawitchin, yaja weli weya intzalan se wan majtakti ume metros, yaja weli tejku itipajkul ukse kwawit. Ne itzinu ne tunalku shuchit witztituk. Kan ishtikaya kimaka at, yaja ishtikaya shushuknaj. Kan ne tunalku weyak, ne ishuchit wan ne iswat shinit. Ne itzinu itachishka shushuknaj wan keman yaja ishtultia ne itzinu itachishka gupuknaj. Ne iswayu tunalku shuchit kuteweyak wan kuweyak. Ne iswat weya intzalan nawi wan majtakti ume cm weyak wan intzalan ume wan chikwasen cm patawak.
thumb
Ne miak itachishka shuchit kachka ne ishuchiyu melka tesu yaja, yejemet ne ijiswat iwan itachishka ka weya iwan ne ishuchiyu ne kwawitchin. Ne tunalku shuchit ishuchiyu chikitik, pilishnaj wan itachishka istak u tultik. Ne tunalku shucit weli kipia ne itachishka guchiltik, chiltik, pushawak, istak, tultik wan achiuk.

 Ken Taiwan: 
Ne tunalku shuchit weli kuni ken ne at. Tiknamana iwan lala, shukuk, canela u tomillo. Tik Meshiku, ne tunalku shuchit weli kinamana ken se taiwan. Yejemet kikimiluat iwan teksisti wan kitzuyuniat.

 Ken pajti: 
Tik ne ijikman pajti ne tunalku shuchit pajti pal ejekateni tupajpaletia, ne tutuskak wan keman kipia tatasistos. Ne tunalku shuchit kinamana pal kichiwa atutun. Ne tunalku shuchit pajti pal ielishku, wan keman kimushisha tutunikMal de orín, infección en las vías urinarias. . Ne tunalku shuchit kipalewia ne pijpiltzín u ne sijsiwapipil keman yejemet inmukwekwelulmati ipanpa ne intzuntishyu tesu yekConvulsiones. lit. tiemblan porque su cerebro no está bien..

Ne tunalku shuchit nemi sujsul yek pal ne iewayu keman yaja kipia chiraj ika yaja kipalewia kipupua ne tesu yek tik ne iewayu.

Ne iesyuSavia, liquido que circula por los vasos de las plantas y les proporciona nutrientes. Lit. su sangre. ne tunalku shuchit weli kimaka tzikatekwa iweykaAlergia., yajika, mutajpia ne witzti tesu mutzunteki.

 Pal ne shuchital: 
Ne  tunalku shuchit sujsul yek pal ne shuchital. Yaja yek pal kichiwa kulalCerco, barda, barrera., pal kipia tik chikiwit, pal kituka ken se kwawitchinArbusto. Lit. arbolito. u  chikitikchin kwawitBonsai. Lit. árbol más pequeñito.. Tesu kituka tenhujti ika ne witzti weli kintzunteki ne tuijikniwan.

Pal kituka ne tunalku shuchit, weli kikutuna ne kutzitzin u weli kituka ne ish.

Ne tunalku shuchit ne achtu shuchitFlor nacional, flor oficial. Lit. Primera flor. tik Guam wan Granada.

 Ne ukse itukey: 
Trinitaria: tik Colombia, Cuba, Nicaragua, Panamá, Puerto Rico, República Dominicana wan Venezuela

Buganvilla: tik España wan Perú

Bugambilia: tik Kwawtemalan, Ecuador, Chile, Cuba wan Meshiku

Curazao: tik se takutun tik Colombia

Papelillo: tik se takutun tik Perú

Napoleón: tik Honduras wan Panamá

Veranera: tik Kuskatan, Ecuador, Costa Rica, Nicaragua, Panamá wan Colombia

Brisa wan Santa Rita: tik Argentina, Bolivia, Paraguay  wan Uruguay

Siempreviva: tik Colombia

Salia: tik Amxóchitl, Zacatecas, Meshiku

Primavera: tik Brasil

 Ipanpa Uni: 

 Ijilpika: 
Veranera (esp.): https://es.wikipedia.org/wiki/Bougainvillea#cite_note-6 

Bougainvillea (eng): https://en.wikipedia.org/wiki/Bougainvillea

Bougainvillea (eng): Kent D. Kobayashi, James McConnelll, and John Griffis, Department of Tropical Plant and Soil Sciences, University of Guam https://bougainvilleas.com/wp-content/uploads/2010/09/OF-38.pdf

Enciclopedia Britanica (eng): https://www.britannica.com/plant/bougainvillea

Bougainvillea glabra (esp): https://colombia.inaturalist.org/taxa/159346-Bougainvillea-glabra

Veranera (esp): https://www.elmundoforestal.com/portfolio/veranera/

Veranera en México (esp): https://www.mexicodesconocido.com.mx/buganvilia-propiedades-medicinales.html